Държавен вестник, бр. 75, 2015 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  75
5. договор за доставка на мляко и млеч­
ни продукти, който да съдържа най-малко 
следното: произход, търговска марка, вид, 
процент маслено съдържание, цена, срок и 
начин на доставка.
(5) Заявителите по чл. 10, ал. 1, т. 2 и 3 
прилагат към заявлението по ал. 1:
1. нотариално заверено пълномощно от 
заявители по чл. 10, ал. 1, т. 2 или заповед 
на заявители по чл. 10, ал. 1, т. 3 за лицето, 
упълномощено да подаде документите;
2. график за доставка на млякото и млеч­
ните продукти, съгласуван с всяко учебно 
заведение, подписан и подпечатан от заявителя 
и от директора на учебното заведение, включ­
ващ наименованията на учебните заведения, 
видовете продукти, дните, през които ще се 
доставят продуктите, и броя на доставките; 
графикът може да включва доставка на ден 
на не повече от един вид от продуктите по 
приложение № 1 и не повече от 10 доставки 
на месец; при промяна на дата на достав­
ка в графика се уведомява Държавен фонд 
„Земеделие“ чрез подаване на нов график, с 
който не се променят видът на продуктите 
и техните количества, при спазване на изис­
кванията на чл. 8;
3. декларация по ал. 3 и декларация от вся­
ко учебно заведение, което представляват, за 
изпълнение на задълженията по ал. 2, т. 4 – 10;
4. удостоверение за открита банкова сметка 
с титуляр заявителят, с печат и подпис на 
банков служител;
5. договор за доставка на мляко и млечни 
продукти, който съдържа най-малко следното: 
произход, вид, процент маслено съдържание, 
цена, срок и начин на доставка.
(6) Заявителите са длъжни при подаване 
на документите да представят за проверка 
оригиналите на всички документи, за които 
се изискват копия. Копията на документите 
се заверяват, като заявителят напише „Вярно 
с оригинала“, подпише се и постави печат.
(7) Когато установи нередовност на пода­
дените документи или непълнота в заявените 
данни, Държавен фонд „Земеделие“ уведомява 
заявителя с уведомителното писмо, което се 
изпраща по пощата с обратна разписка. За­
явителят в срок до 10 работни дни от деня на 
получаването на уведомителното писмо може 
да отстрани констатираните нередности и/или 
непълноти, включително чрез предоставяне 
на допълнителни и/или на нови документи. 
Ако заявителят не отстрани нередностите 
или непълнотите в този срок, заявлението 
не подлежи на разглеждане.
Чл. 12. (1) Изпълнителният директор на 
Държавен фонд „Земеделие“ издава акт за 
одобрение, с който заявителите, които отго­
варят на критериите за допустимост по схема 
„Училищно мляко“ и са поели задълженията 
по чл. 11, ал. 2 или 3, се одобряват като изпъл­
нители по схема „Училищно мляко“ за срок 
една учебна година. В срок до 31 октомври 
на интернет страницата на Държавен фонд 
„Земеделие“ се публикува списък с получилите 
одобрение или отказ заявители. До заявителите 
се изпраща уведомително писмо по пощата 
с обратна разписка, което съдържа номер на 
одобрение от акта за одобрение – за одобре­
ните заявители, и отказ на одобрение – за 
неодобрените заявители.
(2) Когато изпълнителният директор на 
Държавен фонд „Земеделие“ издаде заповед 
по чл. 11, ал. 1 за допълнително подаване на 
заявления за участие в схемата през втория 
учебен срок, в нея се определя срокът за 
одобрение по ал. 1. Одобрението се издава 
за срок до края на учебната година.
(3) Заявителите по чл. 10, които не са 
одобрени, могат да кандидатстват отново 
за участие в схема „Училищно мляко“ през 
следващата учебна година или през следващия 
учебен срок, когато изпълнителният директор 
на Държавен фонд „Земеделие“ издаде заповед 
по чл. 11, ал. 1.
Раздел II
Допустими разходи
Чл. 13. (1) Изпълнителите по схема „Учи­
лищно мляко“ могат да искат възстановяване 
на разходите за доставка на мляко и млечни 
продукти, отговарящи на изискванията на 
чл. 7.
(2) Разходите по ал. 1 се възстановяват до 
размера, изчислен по методика, одобрена от 
изпълнителния директор на Държавен фонд 
„Земеделие“, в съответствие с Регламент (ЕО) 
№ 657/2008.
(3) Разходите по ал. 1 не се възстановяват, 
когато изпълнителят по схема „Училищно 
мляко“ не е изпълнил свое задължение по 
чл. 11, ал. 2 или 3 и когато не е отстранил 
констатираните нередовности и/или непъл­
ноти в срока по чл. 14, ал. 5. 
Раздел III
Процедура за разглеждане на заявките за 
плащане
Чл. 14. (1) Изпълнителите по схема „Учи­
лищно мляко“ подават в областната дирекция 
на Държавен фонд „Земеделие“ по тяхното 
седалище заявки за плащане на хартиен и 
електронен носител от 15-о до 25-о число на 
месеца, следващ отчетния период. Ако по­
следните един или два дни (24-ти и/или 25-и) 
са почивни, срокът за подаване на заявки за 
плащане изтича след първия работен ден, 
следващ почивните дни. Отчетният период 
не трябва да е по-малък от един месец и не 
трябва да надхвърля три месеца. Не се налагат 
санкции по чл. 11, параграф 3 от Регламент